CELEX: C2005/082/45
Language: da
Date: 2005-04-02 00:00:00
Title: Sag C-68/05 P: Appel iværksat den 11. februar 2005 af Koninklijke Coöperatie Cosun U.A. til prøvelse af dom afsagt den 7. december 2004 af De Europæiske Fællesskabers Ret i Første Instans (Femte Afdeling) i sag T-240/02, Koninklijke Coöperatie Cosun U.A. mod Kommissionen for De Europæiske Fællesskaber

2.4.2005   
            
            
               DA
            
            
               Den Europæiske Unions Tidende
            
            
               C 82/22
            
         Appel iværksat den 11. februar 2005 af Koninklijke Coöperatie Cosun U.A. til prøvelse af dom afsagt den 7. december 2004 af De Europæiske Fællesskabers Ret i Første Instans (Femte Afdeling) i sag T-240/02, Koninklijke Coöperatie Cosun U.A. mod Kommissionen for De Europæiske Fællesskaber
   (Sag C-68/05 P)
   (2005/C 82/45)
   Processprog: nederlandsk
   Ved De Europæiske Fællesskabers Domstol er der den 11. februar 2005 iværksat appel af Koninklijke Coöperatie Cosun U.A. ved advokaterne M.M. Slotboom og N.J. Helder, til prøvelse af dom afsagt den 7. december 2004 af De Europæiske Fællesskabers Ret i Første Instans (Femte Afdeling) i sag T-240/02, Koninklijke Coöperatie Cosun U.A. mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Den appellerede dom ophæves.
            
         
               —
            
            
               Principalt, Domstolen træffer selv afgørelse i sagen ved at annullere den anfægtede beslutning.
            
         
               —
            
            
               Subsidiært, sagen hjemvises til Retten.
            
         EF- Kommissionen tilpligtes at betale sagens omkostninger i begge instanser.
   Anbringender og væsentligste argumenter:
   Første anbringende
   Tilsidesættelse af Fællesskabsretten ved at Retten har fastslået, at afgiften på C-sukker formelt ikke er en import- eller eksportafgift som omhandlet i artikel 13 i forordning nr. 1430/79.
   Andet, subsidiære anbringende
   Retten har set bort fra, at afgiften på ikke-udført C-sukker ved anvendelsen af forordning nr. 1430/79 skal behandles som en importafgift.
   Denne søgsmålsgrund omfatter følgende led:
   
               A.
            
            
               Retten har set bort fra, at afgiften på ikke udført C-sukker skal anses for en told, da den har samme formål som en told.
            
         
               B.
            
            
               Retten har set bort fra, at den måde, hvorpå størrelsen af afgiften på ikke udført C-sukker fastsættes, viser, at afgiften skal anses for en told.
            
         
               C.
            
            
               Retten har set bort fra, at den måde, hvorpå det beløb, der skal opkræves af ikke udført C-sukker fastsættes, viser, at afgiften skal anses for en told.
            
         Tredje, subsidiære anbringende
   Ved behandlingen af den anden og den tredje søgsmålsgrund, som Cosun subsidiært har anført i stævningen, har Retten handlet i strid ned Fællesskabsretten.
   Dette anbringende omfatter følgende led:
   
               A.
            
            
               Retten er ved behandlingen af den anden søgsmålsgrund, som Cosun har anført subsidiært i stævningen for Retten i Første Instans, gået ud over sagens rammer.
            
         
               B.
            
            
               Retten har med urette set bort fra Cosun's tredje, subsidiære søgsmålsgrund.
            
         Fjerde, subsidiære anbringende
   Tilsidesættelse af lighedsprincippet, retssikkerhedsprincippet og billighedsprincippet.